open-index/open-wikipedia-markdown huggingface dataset:
פרפרים (שיר של בניה ברבי)

"**פרפרים**" הוא סינגל שהוקלט על-ידי הזמר הישראלי בניה ברבי. השיר יצא לאור ב-1 באוגוסט 2023, במסגרת החלק השני מתוך ארבעת חלקי אלבומו הרביעי.

## רקע וכתיבה
את השיר כתבו ברבי וצליל קליפי, שגם הלחינו אותו לצידו של ליאור אברמוב. השיר הופק מוזיקלית על-ידי אברמוב וזוהר ברק, והיה לסינגל הראשון ששחרר ברבי מתוך החלק השני של אלבום האולפן הרביעי שלו.

עם צאתו, התקבל השיר בחיבוק מצד הקהל והמבקרים שהדגישו את יכולתו הייחודית של ברבי להגיש סיפור לא פשוט במעטפת הפקה קצבית ובועטת, תוך שמירה על אותנטיות ואמת.

כמו כן, השיר הושמע רבות ברדיו, והיה בשיאו לשיר ה-6 המושמע ביותר במצעד השבועי של מדיה פורסט.

## וידאו קליפ
הווידאו קליפ המלא שיצא עבור השיר בוים על-ידי ענבר דמרי והועלה לערוץ היוטיוב של בניה ברבי ב-1 באוגוסט 2023. בקליפ ניתן לראות את ברבי ואת זוגתו במסעות, ריקודים וטיולים ברחבי הארץ.

נכון לאוקטובר 2023 עומד מונה הצפיות של הקליפ על כ-900,000 צפיות.

## מיקומי שיא

## קישורים חיצוניים
* סרטון השיר "פרפרים" באתר יוטיוב

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי צליל קליפי
קטגוריה:שירים על פרפרים
רגל על רגל (שיר)

"**רגל על רגל**" הוא סינגל שהוקלט על-ידי הזמרת הישראלית שירי מימון. השיר יצא לאור ב-3 באוגוסט 2023, על-ידי חברת הליקון.

## רקע וכתיבה
השיר נכתב והולחן על-ידי מימון, אור מילשטוק ועמרי קסטן, והופק על-ידי נועם עקרבי.

מימון שיתפה כי השיר מספר על הדרך הארוכה שעברה, בגובה העיניים, החל מילדותה בקריות ועד לחתירה ללב הקהל הישראלי. השיר שם דגש על המכשולים שעברה לאורך השנים, ועל העובדה שהעבודה הקשה היא שהביאה אותה למקום בו היא נמצאת כיום.

השיר, אשר יצא לרגל חגיגות 20 שנות הקריירה של מימון ואף פתח את המופע לציון המאורע שהתקיים בלייב פארק ראשון לציון, התקבל בחיבוק חם על-ידי הקהל ותחנות הרדיו, ובשיאו היה לשיר ה-5 המושמע ביותר במצעד השבועי של מדיה פורסט.

לצד הביקורות החיוביות, טענו מבקרים שמצטייר כי מימון בחרה שלא להתעמק ברגעי הקושי, אלא להישאר ברמה הפשטנית יותר של הקשיים שבדרך.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של שירי מימון ב-3 באוגוסט 2023.

נכון לאוקטובר 2023, מונה הצפיות של הקליפ עומד על כ-160,000.

## מיקומי שיא

## קישורים חיצוניים

## הערות שוליים

קטגוריה:שירי שירי מימון
קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:סינגלים בהוצאת הליקון
קרן צנזור-הלל

**קרן צנזור-הלל** (נולדה ב-1979) היא חוקרת ישראלית בתחום מדעי המחשב, פרופסורית מן המניין בפקולטה למדעי המחשב בטכניון, זוכת פרס קריל למדעים. תחום המחקר העיקרי שלה הוא תיאוריה של חישוב מבוזר.

## קורות חיים
צנזור-הלל גדלה בחיפה. אביה הוא הפרופסור למתמטיקה יאיר צנזור, אחיה הם הפרופסור למדעי המוח ניצן צנזור והדוקטור למתמטיקה אביב צנזור.

צנזור-הלל סיימה תואר ראשון במתמטיקה בטכניון בשנת 2003. בשנת 2006 הוענק לה תואר שני במדעי המחשב בטכניון, כאשר עבודת התזה שלה עסקה ב-" Constrained Codes for Two-Dimensional Channels". בשנת 2010 הוענק לה תואר דוקטורט במדעי המחשב בטכניון. עבודת הדוקטורט שלה, "Probabilistic Methods in Distributed Computing", נעשתה בהנחייתה של חגית עטיה.

צנזור-הלל היא פרופסורית חברה בפקולטה למדעי המחשב בטכניון, החל משנת 2018 וחברת סגל בטכניון החל מ-2013. במהלך השנים הנחתה מספר סטודנטים לקראת תואר שני, דוקטורט ופוסט-דוקטורט. בנוסף, העבירה קורסים בנושאים אלגוריתמים מבוזרים ולוגיקה. צנזור-הלל חברה במועצת העורכים של כתב העת SIAM Journal on Computing , העוסק בהיבטים המתמטיים והפורמליים של מדעי המחשב.

## פרסים והוקרה
בשנת 2012 זכתה ב-The Principles of Distributed Computing Doctoral Dissertation Award.

בשנת 2013 הוענקה לה מלגת אלון.

בשנת 2016 זכתה בפרס קריל למדעים על מחקרה העוסק בחקר הכח החישובי של מודלים לחישוב מבוזר.

בשנת 2017 קיבלה עבור המחקר שלה מענק ERC של האיחוד האירופי.

בשנת 2019 זכתה בפרס ינאי להצטיינות בהוראה.

## קישורים חיצוניים
* קרן צנזור-הלל באתר גוגל סקולר
* קרן צנזור-הלל באתר הטכניון
* 40/40 הצעירים המבטיחים 2017 באתר TheMarker

## הערות שוליים

קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:זוכי מלגת אלון
קטגוריה:זוכי פרס קריל
קטגוריה:מדעניות מחשב ישראליות
קטגוריה:סגל הטכניון: מדעי המחשב
קטגוריה:ישראליות שנולדו ב-1979
קטגוריה:ישראלים שנולדו ב-1979
תסמונת טאוסיג-בינג

**תסמונת טאוסיג-בינג** (באנגלית: **Taussig–Bing syndrome**) היא מום לב מולד סיאנוטי (בעיות בלב שפירושן שאין מספיק חמצן בדם), שבו למטופל יש גם חדר ימני כפול יציאה (DORV) וגם חדר ימני כפול יציאה וגם פגם במחיצה הבין-חדרית (VSD).

## תיאור
ב-DORV, במקום המצב הרגיל שבו דם מהחדר השמאלי (LV) זורם החוצה לאבי העורקים ודם מהחדר הימני (RV) זורם החוצה לעורק הריאה, גם אבי העורקים וגם עורק הריאה מחוברים ל-RV, וכן הנתיב היחיד לדם מה-LV הוא מעבר ל-VSD. כאשר ה-VSD הוא חדר ימני כפול יציאה (יושב ממש מתחת לעורק הריאה), הדם ה-LV זורם בעדיפות לעורק הריאה. אז דם ה-RV, כברירת מחדל, זורם בעיקר לאבי העורקים.

## טיפול
על כן הביטויים הקליניים של אנומלית טאוסיג-בינג דומים מאוד לאלו של דקסטרו-טרנספוזיציה של העורקים הגדולים (dextro-Transposition of the great arteries), אך התיקון הניתוחי שונה. ניתן לתקן את האנומליה בניתוח גם באמצעות פעולת החלפת העורקים (ASO). הפעולה מתבצעת עם הליך ראסטלי (Rastelli procedure) והוא נקרא על שם הלן טאוסיג וריצ'רד בינג (Richard Bing), שתיארו אותו לראשונה ב-1949.

## הערות שוליים

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
Crazy (שיר של נארלס בארקלי)

"**Crazy**" הוא סינגל הבכורה של צמד ההיפ הופ האמריקאי נארלס בארקלי. השיר מופיע כסינגל המוביל של אלבום האולפן הראשון של הצמד, *St. Elsewhere*. השיר יצא ב-13 במרץ 2006 בהוצאת חברות התקליטים וורנר מיוזיק גרופ (ברחבי העולם) ודאונטאון רקורדס (בארצות הברית בלבד), אם כי הוא הודלף בתחילה בסוף 2005. השיר נכתב על ידי דיינג'ר מאוס, ג'אן פרנקו רברברי, סי-לו גרין וג'אן פיירו רברברי, והופק על ידי דיינג'ר מאוס.

בדצמבר 2006, השיר היה מועמד בפרס תקליט השנה . ב-2007, השיר זכה בפרס גראמי בקטגוריית הביצוע האורבני/אלטרנטיבי הטוב ביותר , והיה מועמד בקטגוריית הקלטת השנה. כמו כן, השיר זכה בפרסי המוזיקה של MTV אירופה בקטגוריית שיר השנה.

מגזין המוזיקה האמריקאי רולינג סטון והשבועון האמריקאי וילג' ווייס דירגו את השיר כשיר השנה לשנת 2006. גוף החדשות פיצ'פורק דירג את השיר במקום ה-11 ברשימת 500 שירי העשור הראשון של המאה ה-21. אתר האינטרנט השוודי Acclaimed Music  דירג את השיר במקום ה-46. ב-2010, הרולינג סטון הציב את השיר בגרסתו המעודכנת במקום ה-100 ברשימת 500 השירים הגדולים בכל הזמנים, וכן הציב אותו בראש רולינג סטון טופ 100 של העשור הראשון של המאה ה-21.

לשיר גרסאות כיסוי רבות, בין היתר של Violent Femmes, הקוקס, נלי פורטדו (סולו או שיתוף פעולה עם שרלוטה צ'ורס ), The Zutons , ריי למונטיין, פריס הילטון, מארון 5, נינט טייב, The Raconteurs , בילי איידול, דה אקדמי איז... (בשיתוף פעולה עם טרווי מקוי), בוץ' ווקר , קאט פאוור , טקסס , הטוויילייט סינגרז, Mates of State , טריי לורנז , שון קולווין, ג'וד , דייוויד גילמור, פרינס, פינק, ליטל גוסט , נטלי גוצ'י , ואן ריפאבליק, אליס ראצ'ל , Relient K , הנייברהוד, קייסי מאסגרייבס (בשיתוף פעולה עם סי-לו גרין), שטפן קרמר גליקמן , תזמורת היוקלילי של הממלכה המאוחדת  ודניאלה אנדריאה .

## רשימות כל הזמנים

## מיקומי שיא

### מצעדי סוף שנה

### מצעדי סוף עשור

## נתוני מכירות

## קישורים חיצוניים

## הערות שוליים

קטגוריה:שירי 2006
קטגוריה:סינגלי בכורה מ-2006
קטגוריה:שירים באנגלית
קטגוריה:וידאו קליפים מונפשים
קטגוריה:בלדות פופ
קטגוריה:שירי פאנק (Funk)
קטגוריה:שירי R&B עכשוויים אמריקאיים
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי פרס הווידאו קליפים של MTV לבימוי הטוב ביותר
קטגוריה:סינגלים בהוצאת וורנר מיוזיק גרופ
שיעורים בכימיה (סדרת טלוויזיה)

**שיעורים בכימיה** (באנגלית: **Lessons in Chemistry**) היא מיני סדרת טלוויזיה שפותחה על ידי לי אייזנברג, על בסיס רב המכר באותו השם מאת בוני גרמוס. כוכבת הסדרה היא ברי לארסון המגלמת את הכימאית אליזבת' זוט, שמתחילה להנחות תוכנית בישול פמיניסטית משלה בארצות הברית של שנות ה-60. שני הפרקים הראשונים של הסדרה הוזרמו ב-13 באוקטובר 2023 בשירות אפל TV פלוס, ופרק חדש הוזרם בו מדי יום שישי עד ה-24 בנובמבר, אז שודר הפרק האחרון בסדרה.

## תקציר העלילה
הסדרה מתרחשת בדרום קליפורניה בשנות ה-60 של המאה ה-20. אחרי שפוטרה ממעבדת הכימיה שלה בשל אפליה מגדרית, מדענית מתחילה להגיש תוכנית בישול בשם "ארוחת ערב בשש" ומחנכת את עקרות הבית בנושאים מדעיים ולפמיניזם.

## שחקנים ודמויות
* ברי לארסון כ**אליזבת' זוט**.
* לואיס פולמן כ**קלווין אוונס**.
* אייז'ה נעמי קינג כ**האריט סלון**.
* סטפני קוניג כ**פראן פראסק**.
* פטריק ווקר כ**ווייקלי**.
* תומאס מאן כ**בוריווייץ**.
* קווין ססמן כ**וולטר**.
* בו ברידג'ס כ**ווילסון**.
* אשלי מוניק קלארק כ**מרתה ווייקילי**.
* דרק ססיל כ**ד"ר רוברט דונאטי**.
* אליס האלסי כ**מדלין אוונס זוט**.
* ג'וי ג'ייקובסון כ**שרי**.
* טריסטן מקדונלד כ**גברת קרול פיליס**.
* יאסיר חאשים לאפונד והירו האנטר כ**סלון הצעיר**.
* אליוט פארסלס כ**אמנדה פיין**.

## פרקים

## הפקה
בינואר 2021 הוכרז כי אפל TV+ תפיק את הסדרה, בה תככב ברי לארסון. צילומי הסדרה החלו באוגוסט 2022, עם הרכב השחקנים: לואיס פולמן אייז'ה נעמי קינג סטפני קוניג פטריק ווקר תומאס מאן (שחקן) קווין ססמן בו ברידג'ס ולארסון כשחקנית הראשית. חלק מפרקי הסדרה בוימו על ידי ברט וברטי .

## ביקורות
אתר הביקורות Rotten Tomatoes דיווח כי על פי סקירות האתרים השונים  קיבלה הסדרה ציון של 81%, עם ממוצע דירוג של 7.2 מתוך 10, בהתבסס על 52 ביקורות. האתר Metacritic, לאחר ממוצע משוקלל, נתן ציון של 69 מתוך 100, בהתבסס על 27 ביקורות. גילי איזיקוביץ וניב הדס מהארץ קטלו את הסדרה, וטענו כי היא "וולגרית" "דידקטית" ו"לא אלגנטית". חן חדד נתנה לסדרה 3.5 (מתוך 5) כוכבים, וביקרה את הסדרה על כך שהיא "אינה מלוטשת או חדה" ו"מועדת בהגשת העלילות שמסביב" אך סיכמה כי "קסמיה עולים על חולשותיה" "בזכות רגעים יפים ומרחיבי לב". מיכל ישראלי באתר מאקו נתנה לסדרה ציון 80 (מתוך 100) וכתבה ש"מה שהופך את הסדרה למוצלחת - מעבר למשחק ולסגנון האסתטי..הוא דווקא העיסוק במפגש שבין המדעים המדויקים לאקראיות של החיים".

## פרסים ומועמדויות

## קישורים חיצוניים
* 
* קדימון הסדרה באתר אפל TV פלוס
* 
* 

## הערות שוליים

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:אפל TV פלוס: תוכניות וסדרות
קטגוריה:סדרות טלוויזיה המבוססות על ספרים
נחל אורנית

**נחל אורנית** הוא נחל אכזב בהר הכרמל. אורכו כ־2.15 קילומטרים.

בדצמבר 2010, החלק העליון של הנחל נפגע עקב השרפה בכרמל.

## תוואי הנחל
מוצא הנחל ממוקם בגובה של כ־240 מטרים מעל פני הים בתחומי פארק הכרמל, כקילומטר דרומית למערת קדם ועין קדם וכ־1.5 קילומטרים מדרום־מזרח לשכונת דניה בחיפה. הנחל זורם לכיוון צפון־מערב. במרכז התוואי שלו נמצאות מערות אורנית. לקראת סופו הוא נכנס לתחום העיר טירת כרמל. הוא נשפך בסופו אל נחל גלים. השפך ממוקם בגובה של כ־65 מטרים מעל פני הים.

אורנית
קטגוריה:טירת כרמל
אלכסנדר סקבורצוב

**אלכסנדר סקבורצוב** (ברוסית:**Александр Александрович Скворцов** , נולד ב-6 במאי 1966 בעיירה במחוז מוסקבה) הוא קוסמונאוט רוסי. הוא השתתף במספר טיסות לתחנת החלל הבין-לאומית.

## קורות חיים
אלכסנדר סקבורצוב נולד בעיירה שצ'ולקובו בקרבת מוסקבה. אביו היה חבר ביחידת הקוסמונאוטים, אך לא השתתף בטיסה לחלל. בשנת 1983 הוא סיים לימודי בית ספר. בשנת 1987 הוא סיים בית ספר לטייסי קרב. לאחר סיומו הוא הוצב ביחידת חיל האוויר הסובייטי במחוז טולה. בשנת 1997 הוא סיים אקדמיה צבאית בתחום "הגנה נגד מטוסים".

בשנת 1997 החל סקבורצוב קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים. הוא היה חבר בצוות גיבוי של מספר משימות.

באפריל 2010 היה סקבורצוב מפקד טיסה סויוז TMA-18 שהביאה לתחנת החלל את חברי משלחת מס' 23 לתחנת החלל הבין-לאומית החדשים (אולג קוטוב היה מפקד המשלחת). לאחר סיום עבודת המשלחת סקבורצוב עבר למשלחת מס' 24 לתחנת החלל הבין-לאומית והיה מפקדו. הוא חזר לכדור הארץ לאחר 176 ימים בחלל.

במרץ 2014 היה סקבורצוב מפקד טיסה סויוז TMA-12M שהביאה לתחנת החלל את חברי משלחת מס' 39 לתחנת החלל הבין-לאומית החדשים (קואיצ'י וקאטה היה מפקד המשלחת). לאחר סיום עבודת המשלחת סקבורצוב עבר למשלחת מס' 40 לתחנת החלל הבין-לאומית (סטיבן סוונסון היה מפקד המשלחת). במהלך שהות בחלל הוא ביצע פעמיים פעילות חוץ רכבית באורך כולל של 12.5 שעות. הוא חזר לכדור הארץ לאחר 169 ימים בחלל.

ביולי 2019 היה סקבורצוב מפקד טיסה סויוז MS-13 שהביאה לתחנת החלל את חברי משלחת מס' 60 לתחנת החלל הבין-לאומית החדשים (אלכסיי אובצ'ינין היה מפקד המשלחת). לאחר סיום עבודת המשלחת סקבורצוב עבר למשלחת מס' 61 לתחנת החלל הבין-לאומית (לוקה פרמיטנו היה מפקד המשלחת). הוא חזר לכדור הארץ בשנת 2020 לאחר 200 ימים בחלל.

סקבורצוב פרש מיחידת הקוסמונאוטים בשנת 2022.

## קישורים חיצוניים

* ביוגרפיה
* ביוגרפיה באתר הכנת הקוסמונאוטים הרוסי

קטגוריה:מעוטרי גיבור הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:הלכי חלל רוסים
קטגוריה:טייסי חיל האוויר הסובייטי
קטגוריה:רוסים שנולדו ב-1966
Call Me (שיר של בלונדי)

"**Call Me**" הוא סינגל של להקת הרוק האמריקאית בלונדי. השיר יצא ב-29 בינואר 1980 בהוצאת חברות התקליטים פולידור רקורדס, קריסליס רקורדס וסלסול רקורדס. השיר הוא שיר הנושא של הסרט האמריקאי ג'יגולו אמריקאי. השיר נכתב על ידי דבי הארי וג'ורג'ו מורודר, והופק על ידי ג'ורג'ו מורודר.

גרסת הכיסוי של הצ'יפמאנקס לשיר יצאה ב-1980. גרסת כיסוי זו מופיעה באלבום האולפן שלהם, *Chipmunk Punk*.

גרסת הכיסוי של גברי פונטה, R3hab וטימי טראמפט לשיר יצאה ב-14 בינואר 2022. גרסת כיסוי זו הגיעה בשיאה למקום ה-80 במצעד 100 הסינגלים ההולנדיים, ולמקום ה-35 במצעד הסינגלים החמים של ניו זילנד.

## ביקורות
### רשימות כל הזמנים

## מיקומי שיא
### גרסה מקורית

### גרסת הרמיקס של בן ליברנד (1988)

## נתוני מכירות

## קישורים חיצוניים

## הערות שוליים

קטגוריה:שירי 1979
קטגוריה:סינגלים מ-1980
קטגוריה:סינגלים מ-2009
קטגוריה:שירי In This Moment
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים מסרטי קולנוע
קטגוריה:שירים על זנות
קטגוריה:שירים על שיחות טלפון
קטגוריה:שירים עם נושאים פמיניסטיים
קטגוריה:שירי דאנס-רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת פולידור רקורדס
קטגוריה:שירי בלונדי
היצרות ריאתית

**היצרות ריאתית** (באנגלית: **Pulmonic stenosis**) היא חסימה דינמית או קבועה של זרימת דם מהחדר הימני של הלב לעורק הריאה. הפגם בדרך כלל מאובחן לראשונה בילדות.

## הגורמים
היצרות ריאתית נובעת בדרך כלל מחסימת מסתם מבודדת (היצרות מסתם הריאה), אך היא עשויה לנבוע גם מהיצרות עורק הריאה, כגון היצרות אינפונדיבולרית. זה עשוי להתרחש בקשר עם מומי לב מולדים אחרים כחלק מתסמונות מסובכות יותר (לדוגמה: טטרולוגיה על של פאלוט).

## [[פתופיזיולוגיה]]
כאשר קיימת היצרות ריאתית (PS), ההתנגדות לזרימת הדם גורמת להיפרטרופיה של החדר הימני. אם מתפתחת אי ספיקת חדר ימין, הלחץ בפרוזדור הימני יעלה, וזה עלול לגרום לפתיחה מתמשכת של הנקב הסגלגל, להסטה של דם לא מחומצן מהפרוזדור הימני לפרוזדור השמאלי ולכיחלון מערכתי. אם ההיצרות הריאתית חמורה, מתרחשת אי ספיקת לב. פגם קשור כמו צינור עורקי פתוח מפצה חלקית על החסימה על ידי העברת דם מהחדר השמאלי לאבי העורקים ואז בחזרה לעורק הריאה (כתוצאה מהלחץ הגבוה יותר בחדר השמאלי) ובחזרה לריאות.

## טיפול
הטיפול המועדף הוא שסתומי בלון שהוא הליך המשמש לשיפור זרימת הדם דרך מסתם אבי העורקים במצבים הגורמים להיצרות אבי העורקים, או היצרות של מסתם אבי העורקים (במילים אחרות: ניתוח מסתם אבי העורקים בלון (BAV) הוא הליך למתוח את מסתם אבי העורקים כדי לשפר את הסימפטומים של היצרות אבי העורקים) ומבוצע כאשר רואים שערך השיא במנוחה הוא >60 מ"מ כספית או ממוצע של מעל 40 מ"מ כספית.
## קישורים חיצוניים
* 

קטגוריה:מחלות לב
קטגוריה:מחלות לב וכלי דם
קטגוריה:מומים מולדים
קטגוריה:מחלות לב מסתמיות
ג'יילן תומאס ברוקס

**ג'יילן תומאס ברוקס** (באנגלית: **Jalen Thomas Brooks**; נולד ב-11 באוקטובר 2001) הוא שחקן אמריקאי.

## ראשית חייו
ג'יילן תומאס ברוקס נולד בלוס אנג'לס, קליפורניה ב-11 באוקטובר 2001. הוא גדל עם אחיו הקטן ומשפחתו בלאס וגאס שבנבדה, ולמד בבית הספר התיכון ליברטי (אנ') שבהנדרסון הקרובה, שם שיחק כדורסל בנבחרת בית הספר. עם זאת, הוא פנה עד מהרה למשחק. הוא החל ללמוד שיעורי משחק באקדמיה למשחק "DreamTraxx" בווגאס, שם הוא מצא סוכן והחל לגשת לאודישנים.

## קריירה
בשנת 2019, ברוקס ערך את הופעת הבכורה שלו בטלוויזיה בפרק של סדרת הטלוויזיה "סופרגירל", ששודרה בערוץ CW. 

ב-9 בפברואר 2021 לוהק ברוקס לתפקיד חוזר בסדרה "Rebel". הסדרה אומנם הייתה קצרת מועד, אך ברוקס הופיע בשמונה מתוך עשרת פרקיה. ב-22 באוקטובר 2021 פורסם כי ברוקס לוהק לתפקיד קולטון דיווידסון בסדרת הטלוויזיה "ווקר". ברוקס הופיע ב-20 פרקים של הסדרה. 

בשנת 2023 לוהק לתפקיד הראשי בסרט האימה "חג ההודיה", שבוים על ידי אלי רוט.

במאי 2025 הוכרז כי ברוקס לוהק לסדרה בשם "מחוץ לקמפוס" מבית אולפני אמזון המבוססת על סדרת הספרים הפופולרית באותו השם מאת אל קנדי לתפקיד טאקר, פרוטגוניסט הספר הרביעי בסדרה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2001
קייל קאלי

**קייל בריידי קאלי** (באנגלית: **Kale Brady Culley** נולד 17 במאי 2005) הוא שחקן אמריקאי .

## ראשית חייו
קאלי נולד ב-17 במאי 2005 והוא גדל עם אח ואחות גדולים, קייסון וקארלי. בגיל שש גילה את אהבתו למשחק. הוא רכש את ניסיון המשחק הראשון שלו כשהופיע בפרסומת של חברת של.

## קריירה
בשנת 2015 הוא עשה את הופעת הבכורה שלו במשחק בסרט הקצר "World Peace". שנה לאחר מכן שיחק בסרט הקצר "The Guys".

בשנת 2017, גילם את אריק למארק הצעיר בסרט הדרמה "6 מעלות מתחת לאפס" בעוד את דמותו הבוגרת גילם השחקן ג'וש הארטנט.. במהלך השנים הבאות הוא לוהק לתפקידים חוזרים בסדרות טלוויזיה אמריקאיות רבות, בהן "חמוץ מתוק", "הסוכן הנרי", "שחור-כזה", "שושלת רומנוב" (אנ'), "NCIS" ו"סידני במקסימום".

בשנת 2019 שיחק בסרט "פיל" (אנ'), לצד אמיל הירש.

בשנת 2021 הוא החל לשחק בין התפקידים הראשיים בסדרת הטלוויזיה "ווקר" ברשת The CW.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2005
היצרות מסתם הריאה

**היצרות מסתם הריאה** (באנגלית: **Pulmonary valve stenosis - PVS**) היא מחלת לב מסתמית. דם העובר מהלב לריאות עובר דרך מסתם הריאה, שמטרתו למנוע זרימת דם חזרה ללב. בהיצרות מסתם הריאה פתח זה צר מדי, מה שמוביל להפחתת זרימת הדם לריאות. 

בעוד שהסיבה השכיחה ביותר להיצרות מסתם הריאה היא מום לב מולד, היא עשויה לנבוע גם מגידול קרצינואיד ממאיר. הן היצרות עורק הריאה והן היצרות מסתם הריאה הן צורות של היצרות ריאתית (לא מסתמי ומסתמי, בהתאמה) אך היצרות מסתם הריאה מהווה 80% מההיצרות הריאתית. PVS היה הממצא המרכזי שהוביל את ג'קלין נונאן  לזהות את התסמונת הנקראת כיום על שמה תסמונת נונאן.

## תסמינים וסימנים
ממוזער|300x300 פיקסלים| כִיחלון
בין חלק מהתסמינים התואמים להיצרות מסתם הריאה הם הבאים:
* קולות לב
* כיחלוֹן
* קוצר נשִימה
* סְחַרחוֹרֶת
* כאב בית החזה העליון
* הפרעות התפתחותיות

## גורמים
בהתייחס לגורם להיצרות מסתם הריאה אחוז גבוה מאוד הם מולדים, זרימת הדם בחדר הימני מעוכבת (או חסומה על ידי כך). הסיבות לפי הסדר מתחלקות ל: מסתמי, חיצוני ומקורי (כאשר הוא נרכש).

## פתופיזיולוגיה
הפתופיזיולוגיה של היצרות מסתם הריאה מורכבת מכך שעלי המסתם הופכים עבים מדי (ולכן אינם נפרדים זה מזה), מה שעלול לגרום ללחץ ריאתי גבוה ויתר לחץ דם ריאתי. עם זאת, זה לא אומר שהסיבה היא תמיד מולדת.

ניתן לשנות את החדר השמאלי מבחינה פיזית, שינויים אלו הם תוצאה ישירה של היפרטרופיה של חדר ימין. ברגע שהחסימה מאופקת, החדר השמאלי יכול לחזור לקדמותו.

## אבחון
[ממוזער| היצרות מסתם הריאה בבדיקת [אקוקרדיוגרפיה|אקו לב]]
האבחון של היצרות מסתם הריאה יכול להיעשות באמצעות אוסקולטציה (האזנה לקולות) סטטוסקופית של הלב, שיכולה לחשוף אוושת פליטה סיסטולית שנשמעת בצורה הטובה ביותר בחלל השני השמאלי הבין-צלעי. אקו לב דרך החזה או הוושט יכול לספק אבחון מדויק יותר. בדיקת אולטרה סאונד להיריון יכולה להיות שימושית לאבחון בתוך הרחם של היצרות מסתם הריאה ומומים מולדים קרדיווסקולריים אחרים כגון טטרלוגיה על שם פאלוט.

מצבים נוספים שיש לקחת בחשבון באבחנה המבדלת של היצרות מסתם ריאתי כוללים היצרות אינפונדיבולרית והיצרות עורק הריאה.

## טיפול
במונחים של טיפול בהיצרות מסתם הריאה, ניתן להצביע על ניתוח החלפת מסתם או תיקון כירורגי (תלוי אם ההיצרות במסתם או בכלי הדם). אם היצרות המסתם היא ממקור מולד, ניתוח מסתם בלון הוא אפשרות נוספת, בהתאם למקרה. מסתמים העשויים מרקמות תאים של בעלי חיים או רקמות תאים אנושיים (משמשים להחלפת מסתמים), במבוגרים ניתן להשתמש גם במסתמי מתכת. 

## אפידמולוגיה
ניתן לסכם את האפידמיולוגיה של היצרות מסתם הריאה בהיבט המולד שהוא רוב המקרים, במונחים רחבים PVS נדיר באוכלוסייה הכללית.

## קישורים חיצוניים

## הערות שוליים

קטגוריה:מחלות לב
קטגוריה:מומים מולדים
קטגוריה:מחלות לב מסתמיות
קסנופון אוברטון פינדול

**קסנופון אוברטון פינדול** (באנגלית: **Xenophon Overton Pindall**; ) היה פוליטיקאי אמריקאי מארקנסו, איש המפלגה הדמוקרטית, שכיהן כחבר הסנאט של ארקנסו בשנים 1907–1909, ומתוקף תפקידו כנשיא הסנאט, כיהן במהלך תקופה זו כמושל ארקנסו בפועל.
## ראשית חייו
קסנוון אוברטון פינדול נולד בעיירה מידל גרוב שבמחוז מונרו, מיזורי. הוא למד בקולג' המרכזי של מיזורי וב-1896 קיבל תואר במשפטים מאוניברסיטת ארקנסו. בעת לימודיו הוא היה חבר באחוות קאפא-סיגמה. חברים בני זמנו באחווה זו היו ג'ון אליס מרטינו, לימים מושל ארקנסו בעצמו, תומאס קלארק טרימבל השלישי, לימים שופט פדרלי, וחבר בית הנבחרים של ארצות הברית ושופט פדרלי, סמואל בילנגסלי היל.
## קריירה
בשנים 1902–1906 היה פינדול חבר בית הנבחרים של ארקנסו. ב-1906 הוא התמודד ללא הצלחה על משרת התובע הכללי של ארקנסו, ומאוחר יותר באותה שנה נבחר לסנאט המדינתי של ארקנסו.

ב-11 בפברואר 1907 התפטר מושל ארקנסו ג'ון סבסטיאן ליטל מתפקידו עקב התמוטטות עצבים שסבל ממנה. באותה עת כיהן כנשיא הסנאט ג'ון אייזק מור, שמתוקף תפקידו, על פי חוקת ארקנסו אז, החליפו בתפקיד כמושל בפועל. במאי אותה שנה, עם סיום מושב הסנאט, נבחר פינדול כנשיא הסנאט החדש, ומתוקף תפקידו הושבע כמושל בפועל במקומו של מור.

פינדול כיהן כמושל בפועל עד 11 בינואר 1909 כאשר התפזר הסנאט. יורשו בתפקיד היה ג'סי מרטין, שכיהן בתפקיד במשך שלושה ימים עד להשבעתו של המושל הנבחר החדש, ג'ורג' וושינגטון דונגי. במהלך תקופת כהונתו של פינדול כמושל בפועל, הועבר חוק לאספקת מזון ותרופות לעניים, נוסד היער הלאומי אוזרק, וחוקקו חוקים כנגד אפליה בקביעת תעריפים.

## שנותיו האחרונות
לאחר תום כהונתו, היה פינדול לעורך דין פלילי ידוע בעיירה ארקנסו סיטי ובסביבתה.

קסנופון אוברטון ליטל נפטר בליטל רוק ב-2 בינואר 1935. הוא נטמן בבית הקברות רוזלון שבעיר. על שמו קרויה העיירה פינדול שבארקנסו. המבנה שבו שכן משרד עורכי הדין שלו בארקנסו סיטי רשום במרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 82-83.


## קישורים חיצוניים
* קסנופון אוברטון פינדול באתר אגודת המושלים הלאומית 
* קסנופון אוברטון פינדול באנציקלופדיה של ארקנסו 
* קסנופון אוברטון פינדול באתר The Political Graveyard 
* 

קטגוריה:אמריקאים ילידי מיזורי
קטגוריה:מושלי ארקנסו
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ארקנסו
קטגוריה:בוגרי בית הספר למשפטים באוניברסיטת ארקנסו
קטגוריה:אמריקאים שנולדו ב-1873
קטגוריה:אמריקאים שנפטרו ב-1935
פרדיננד פון וריקט

**פרדיננד פון וריקט** (בפינית: **Ferdinand von Wright**;  19 במרץ 1822 – 31 ביולי 1906) היה צייר פיני שנודע בעיקר בזכות ציורי נופיו וציורי החיות שלו, במיוחד של ציפורים.

## ביוגרפיה
פרדיננד פון וריקט נולד בכפר באזור קואופיו, פינלנד. אבותיו היו סוחרים סקוטים שהתיישבו בנארווה במהלך המאה ה-17. אביו הנריק מגנוס פון וריקט היה מייג'ור בדימוס שהיה הבעלים של האחוזה המשפחתית, בהמינלאחתי. הוא היה הצעיר מבין תשעה ילדים ששרדו וחונך בבית. שניים מאחיו הגדולים, מגנוס פון וריקט (1805–1868) ווילהלם פון וריקט (1810–1887), הפכו גם הם לציירים ומאיירים. בעקבותיהם, במהלך הזמן כשבילה בצייד ובחקירת הטבע הכין ספרי סקיצות.

הוא נסע לשוודיה בפעם הראשונה כשהיה בן חמש עשרה, וביקר במחוז בוהוסלן עם וילהלם, שעבד כמאייר עבור הזואולוג בנגט פרדריק פריז (1799–1839).
ממוזער|369x369 פיקסלים|קרב השכווים, 1886
בשנה שלאחר מכן הוא הלך בעצמו לעבוד אצל חוקר העופות השוודי, הרוזן נילס בונדה, שסבסד את הוצאת הספר רב-הכרכים Svenska Fåglar (סטוקהולם: 1828), עם איורים של מגנוס ווילהלם.

לאחר מספר חודשים בפינלנד, הוא חזר לשוודיה, בשנת 1842, למד זמן קצר באקדמיה המלכותית השוודית לאמנויות יפות עם הפסל יוהאן ניקלס בייסטרום (1783–1848). האחים חזרו הביתה ב-1844, לאחר ששהו בשוודיה כמעט שש שנים. חמש שנים לאחר מכן, הוא נסע לטורקו, שם למד שיעורים נוספים מרוברט וילהלם אקמן (1808–1873).

בשנת 1852, הוא ואחיו נסעו להלסינקי, שם הקים סטודיו והחל לצייר סצנות מפורטות יותר, ולא חיות בודדות. שש שנים לאחר מכן, הוא נסע לדרזדן, שם בילה חודשיים בלימודים עם צייר החיות הנודע יוהאן זיגוולד דאל (1827–1902). לאחר מכן הם נסעו לאי השוודי אורוסט עם וילהלם, ונשארו שנה.

בשנת 1863, הוא בנה בית ליד אחוזת משפחתו, שאותו כינה "לוגנט". הוא חי שם במשך עשרים השנים הבאות, ומדי פעם בילה עם אחיותיו בקואופיו. בתחילת שנות השבעים של המאה ה-19 הוא לקה בשבץ ולעיתים קרובות היה מרותק למיטה, אך המשיך לצייר ככל האפשר.

עבודתו הפכה למסחרית יותר ובשנת 1886 הוא הפיק את הציור הידוע ביותר שלו בשם "קרב השכווים". בשנת 2006 הציור קיבל את המקום השלישי בהצבעה פומבית שאורגנה עבור "הציור הלאומי" של פינלנד, ובהצבעה דומה ב־2013 הוא שוב נבחר למקום השלישי בחשיבותו .

הוא גם תרם מאמרים בכתבי עת שונים לאורניתולוגים. הוא קיבל קצבת אמנים ממלכתית. תלמידים רבים לשעבר הגיעו לבקר אותו, ובסוף שנות ה-90, צייר הציפורים מתי קרפנן (1873–1953) נשאר להיות תלמידו ועוזרו.

בריאות התדרדרה והוא נפטר ב-1906.

## גלריה

Ferdinand von Wright - Mallards - A-2002-608 - Finnish National Gallery.jpg
Ferdinand von Wright - Golden Eagle by a Lake - A-2002-614 - Finnish National Gallery.jpg
Haminalahti Lugnet.jpg
Ensi yllatys.jpg
 

## קישורים חיצוניים

## הערות שוליים

קטגוריה:ציירים פינים
קטגוריה:ילידי 1822
קטגוריה:נפטרים ב-1963
ארתור פרמירן

**ארתור דניס פֶרמירֶן** (בהולנדית: **Arthur Denis Vermeeren**; נולד ב-7 בפברואר 2005) הוא כדורגלן בלגי המשחק בעמדת הקשר במרסיי מליגת העל הצרפתית בהשאלה מר.ב. לייפציג מהבונדסליגה.

## קריירת מועדונים
פרמירן ערך את הופעת הבכורה המקצועית שלו עבור רויאל אנטוורפן כמחליף במשחק במסגרת הליגה האירופית נגד לילסטרום באוגוסט 2022. מאמן הקבוצה מארק ואן בומל שיבח אותו ואמר שהוא יקבל דקות משחק.
באפריל 2023 פתח פרמירן בהרכב בגמר הגביע הבלגי בו ניצחה אנטוורפן 0–2 את מכלן.
ביולי 2023 פתח פרמירן בהרכב במשחק הסופר קאפ הבלגי בו ניצחה אנטוורפן את מכלן בפנדלים.

ב-26 בינואר 2024 חתם פרמירן לשש וחצי שנים באתלטיקו מדריד, תמורת 18 מיליון אירו ששולמו לאנטוורפן. עד לסיום עונת 2023/24 ערך פרמירן חמש הופעות ליגה בלבד.

ב-26 באוגוסט 2024 הושאל פרמירן לעונה אחת לר.ב. לייפציג מהבונדסליגה. לר.ב. לייפציג עומדת אופציה לרכישה בתום שנת ההשאלה. ב-17 בינואר 2025 נרכש רשמית מאתלטיקו מדריד וחתם בקבוצה לארבע שנים. 

ב-31 באוגוסט 2025 הושאל לעונה אחת לאולימפיק מרסיי מליגת העל הצרפתית עם אופציית רכישה מר.ב. לייפציג.

## קריירה בינלאומית
ב-13 באוקטובר 2023 ערך פרמירן את הופעת הבכורה שלו בנבחרת בלגיה, בניצחון 3-2 על נבחרת אוסטריה במסגרת מוקדמות יורו 2024.

פרמירן נכלל בסגל נבחרת בלגיה לטורניר יורו 2024, אך לא ערך בו ולו הופעה אחת.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני רויאל אנטוורפן
קטגוריה:כדורגלני אתלטיקו מדריד
קטגוריה:כדורגלני ר.ב. לייפציג
קטגוריה:כדורגלני אולימפיק מרסיי
קטגוריה:כדורגלני נבחרת בלגיה
קטגוריה:כדורגלני יורו 2024
קטגוריה:ספורטאים בלגים בספרד
קטגוריה:בלגים שנולדו ב-2005
מגדל פרישמן 46

**מגדל פרישמן 46** הוא מגדל מגורים ברחוב פרישמן 46 שבשכונת הצפון הישן שבתל אביב. בנייתו הסתיימה בשנת 2012 והמגדל אוכלס ב-2013, גובהו הוא 107 מטרים והוא בעל 28 קומות.

## הבניין
הבניין החל להיבנות ב-2008 והושלם ב-2012 כמגדל מגורים, בן 28 קומות הכוללות 78 יחידות דיור ונמצא כ־200 מטרים צפונית לכיכר דיזנגוף וכ-600 מטרים מזרח מחוף פרישמן.

המגדל עצמו שוכן בשכונת הצפון הישן באזור אתר המורשת העולמי של העיר הלבנה. המגדל בולט מאוד באזור וממנו נשקף נוף לאזור העיר הלבנה ולצפון הישן של תל אביב.

[ממוזער|ימין|200px|המגדל ב-[2018]]

## ראו גם
* גורדי שחקים בישראל
* מגדל רמז

## קישורים חיצוניים

## הערות שוליים

פרישמן 46
קטגוריה:הצפון החדש
קטגוריה:העיר הלבנה
ג'אז & פופ

**ג'אז & פופ** (באנגלית: ***Jazz & Pop***) היא מגזין מוזיקה אמריקאי חודשי שפעל ב-1962–1971. בתחילה, מגזין המוזיקה הושק תחת השם **ג'אז** (***Jazz***), תחת ניהולו של פאולין ריבולי ומימונו של מפיק המוזיקה האמריקאי בוב ת'יל .

באוגוסט 1967, שונה שמו של המגזין לשמו הנוכחי. בדומה לדאון ביט ומגזיני מוזיקה בתקופה, המגזין החל לסקר מוזיקה פופולרית בעקבות אלבום האולפן השמיני של הביטלס, Sgt. Pepper's Lonely Hearts Club Band.

בתחילת פעילותו של המגזין, המגזין פרסם מצעד מוזיקה בין-לאומי המבוסס על ביקורות מוזיקה. מצעד המוזיקה פאז & ג'ופ, שנוסד על ידי המגזין וילג' ווייס, קרוי על שמו של המגזין.

## הערות שוליים

קטגוריה:מוזיקה אמריקאית
קטגוריה:כתבי עת למוזיקה
סיקו ניאקאטה

**סיקו ניאקאטה** (נולד ב-10 ביולי 1999) הוא כדורגלן צרפתי-מאלי המשחק כבלם בספורטינג בראגה מהליגה הפורטוגלית ובנבחרת מאלי.
## קריירה
ניאקאטה ערך את הופעת הבכורה המקצועית שלו עבור ולנסיין בליגה הצרפתית השנייה ביולי 2017. באוגוסט 2018 חתם בגאנגאם מהליגה הראשונה אך הושאל בחזרה לולנסיין לעונה נוספת. באוגוסט 2021 הושאל למץ לעונה אחת.
ביוני 2022 הושאל ניאקאטה לבראגה הפורטוגלית לעונה אחת עם אופציה לרכישה. ביוני 2023 מימשה בראגה את האופציה ורכשה אותו תמורת 1.8 מיליון אירו, והוא חתם על חוזה ל-5 שנים.

## נבחרת לאומית
ניאקאטה שיחק בנבחרות הצעירות של צרפת אך בחר לייצג את נבחרת מאלי. הוא ערך את הופעת הבכורה שלו עבור מאלי בניצחון 0-4 על דרום סודאן במוקדמות גביע אפריקה לאומות 2024.

נכלל בסגל נבחרת מאלי לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים מאלים
קטגוריה:מגני כדורגל צרפתים
קטגוריה:מגני כדורגל מאלים
קטגוריה:מונטריי (צרפת): כדורגלנים
קטגוריה:כדורגלני ואלנסיין
קטגוריה:כדורגלני גנגאן
קטגוריה:כדורגלני מץ
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:כדורגלני ספורטינג בראגה
קטגוריה:ספורטאים צרפתים בפורטוגל
קטגוריה:ספורטאים זרים בפורטוגל
קטגוריה:צרפתים שנולדו ב-1999
קטגוריה:מאלים שנולדו ב-1999
פרסי המוזיקה של MTV אירופה 2023

**[[פרסי המוזיקה של MTV אירופה]] לשנת 2023** היו אמורים להתקיים ב-5 בנובמבר 2023 בפריז נורד וילפינטה בפריז, צרפת. הטקס בוטל ב-19 באוקטובר עקב מלחמת חרבות ברזל, והפך ל-EMAs הראשון שבוטל בתולדותיו.

## הודעה וביטול
ב-11 במאי 2023, הודיעה MTV כי טקס פרסי המוזיקה של MTV אירופה יתקיים בפריז; העיר אירחה את הטקס לראשונה בשנת 1995.

ב-19 באוקטובר 2023, הודיעה פרמאונט גלובל על ביטול הטקס עקב מלחמת חרבות ברזל, והכוננות הגבוהה של הטרור והאיומים הביטחוניים של שדות התעופה של צרפת. זו הייתה הפעם הראשונה ש-EMAs בוטל בתולדותיו. למרות ביטול האירוע, MTV פרסמו את רשימת הזוכים לקטגוריות שונות בתאריך הטקס שתוכנן במקור, 5 בנובמבר 2023.

## זוכים ומועמדים
המועמדים הוכרזו באופן רשמי ב-4 באוקטובר 2023. הזוכים הוכרזו ב-5 בנובמבר.

טיילור סוויפט הייתה הזוכה המובילה, וקיבלה שלושה פרסים: האמן הטוב ביותר, המופע החי הטוב ביותר והקליפ הטוב ביותר עבור "Anti-Hero". עם זאת, היא לא זכתה במופע האמריקאי הטוב ביותר, פרס שהלך לניקי מינאז'. מינאז' גם זכתה בקטגוריית אמן ההיפ הופ הטוב ביותר. ג'ונגקוק, חבר להקת BTS, זכה בשני פרסים: אמן הקיי-פופ הטוב ביותר והשיר הטוב ביותר עבור "Seven" בהשתתפות לאטו. להקת הרוק האיטלקית מונסקין זכתה בשני פרסים: אמן הרוק הטוב ביותר והמופע האיטלקי הטוב ביותר. הראפר רימה זכה בקטגוריית אמן האפרוביטס הטוב ביותר שנוספה בטקס זה.

## מועמדויות אזוריות

## שיאני זכיות ומועמדויות
### זכיות
* **3 זכיות:** טיילור סוויפט
* **2 זכיות:** ניקי מינאז', ג'ונגקוק ומונסקין

### מועמדויות
* **7 מועמדויות:** טיילור סוויפט
* **6 מועמדויות:** אוליביה רודריגו וסיזה
* **4 מועמדויות:** מיילי סיירוס, דוג'ה קאט, ניקי מינאז', מונסקין
* **3 מועמדויות:** ג'ונגקוק, רימה, סלינה גומז, סנטרל סי, PinkPantheress, אייס ספייס, Flo, בורנה בוי, 
* **2 מועמדויות:** קארדי בי, דייוויד גטה, קוי לראי, קרול ג'י, שאקירה, מטרו בומין, דה ויקנד, פסו פלומה, רנה ראפ, בילי אייליש, אד שירן, אסאקה, איה נקמורה, אניטה, ניו-ג'ינס, סבנטין, קלווין האריס

## קישורים חיצוניים

## הערות שוליים

2023
קטגוריה:2023 בצרפת
קטגוריה:תגובות למלחמת חרבות ברזל
MTV אירופה
פאז & ג'ופ

**פאז & ג'ופ** (באנגלית: ***Pazz & Jop***) היה מצעד מוזיקה שנתי שנערך על ידי רוברט כריסטגאו ופורסם על ידי העיתון האמריקאי וילג' ווייס. מצעד המוזיקה, אשר מבוסס על מאות ביקורות של מבקרי מוזיקה, פעל ב-1971 ו-1974–2018. מצעד המוזיקה קרוי על שמו של מגזין המוזיקה האמריקאי ג'אז & פופ.

ב-1971, 1974–1978, מצעד המוזיקה הכיל רק את עשרת האלבומים הטובים ביותר. מאז 1979, מצעד המוזיקה מכיל שני מצעדים נפרדים לאלבומים וסינגלים. כמו כן, לאורך השנים, יצאו מצעדי מוזיקה משניים של מיני-אלבומים, וידאו קליפים, הוצאה מחודשת של אלבומים, ואלבומי אוסף.

ב-2016, מצעד המוזיקה שונה שמו שם מצעד המוזיקה לסקר מבקרי המוזיקה של וילג' ווייס, אך הוא שונה בשנה לאחר מכן לשמו הקודם.

על אף שמצעד המוזיקה הופסק ב-2018, מצעד מוזיקה מיוחד בעריכתם של גלן בות' וקית' ארטין פורסם תחת השם "Village Voice Pazz & Jop Rip-Off" ב-2019.

## יצירות שדורגו במקום הראשון לפי קטגוריה
### מצעד האלבומים

### מצעד הסינגלים

### מצעד אלבומי האוסף

### מצעד ההוצאות החוזרות של אלבומי מוזיקה

### מצעד המיני-אלבומים

### מצעד הווידאו קליפים

## הערות שוליים

קטגוריה:רשימות אלבומים
קטגוריה:מצעדי מוזיקה אמריקאיים
MTV 500

[ממוזער|224x224px|נירוונה, שהקליפ שלה "[Smells Like Teen Spirit" זכה במקום הראשון.]]
***MTV 500*** היה אירוע ספירה לאחור של 500 הקליפים המובילים בכל הזמנים לפי *[[MTV]]*. הספיישל הטלוויזיוני שודר באביב 1997 ולאחר מכן שוב בנובמבר 1997, שבו נוספו 12 קליפים חדשים מאותה שנה, בעוד שהקליפים האחרים שמרו על אותו דירוג. האירוע נחשב באותה העת לאחד מאירועי המוזיקה החשובים ביותר הן בסצנת המוזיקה והן בסצנת הווידאו קליפים בפרט.

הקליפ שדורג במקום הראשון היה "Smells Like Teen Spirit" של נירוונה.

## היסטוריה
ב-*MTV* הריצו שתי גרסאות של הספירה לאחור הזו, בפעם הראשונה באביב 1997 ולאחר מכן שוב בנובמבר 1997 במטרה לתת הזדמנות נוספת לצפות בספיישל. הצפייה השנייה בספירה לאחור שמרה על אותו הדירוגים, אך הוכנסו מספר קליפים חדשים. "Smells Like Teen Spirit" מאת נירוונה זכה בתואר "הקליפ המוביל בכל הזמנים".

מצעד נוסף פורסם בשלהי 1996; הוא הוקדש לקליפים אלטרנטיביים בלבד.

## סטטיסטיקה
נירוונה שהקליפ של "Smells Like Teen Spirit" הייתה הלהקה עם הדירוג הגבוה ביותר במצעד (1#), בעוד הזמר מייקל ג'קסון היה הגבר ואמן הסולו עם הדירוג הגבוה ביותר, על הקליפ של "Thriller" (2#). הזמרת מדונה הייתה האישה עם הדירוג הגבוה ביותר, על הקליפ של "Vogue" (4#).

כמו כן, מדונה היא האמן עם מרבית הקליפים שדורגו במצעד:

## ראו גם
* פרסי הווידאו קליפים של MTV

## הערות שוליים

קטגוריה:MTV
קטגוריה:וידאו קליפים
מצאתי

**מצאתי** (באנגלית: **Found**) היא סדרת טלוויזיה אמריקאית שנוצרה על ידי נקצ'י אוקורו קרול, ושודרה לראשונה ב- NBC ב-3 באוקטובר 2023. בסדרה מככבת שאנולה המפטון, המשמשת גם כמפיקה. הסדרה מופקת על ידי ברלנטי הפקות ו-Rock My Soul Productions בשיתוף עם Warner Bros. Television ו- Universal Television .

העונה השנייה עלתה לאוויר ב-3 באוקטובר 2024. 

## רקע
גבריאל "גבי" מוסלי, מומחית התאוששות, וצוות ניהול המשברים שלה עובדים כדי למצוא אנשים נעדרים שלדעתם המערכת מתעלמת מהם. צוות המומחים שלה מורכב מאלה שנחטפו בעצמם או שיש להם אדם אהוב שנחטף. בתור קורבן חטיפה בעצמה בתור נערה מתבגרת, גבי חטפה בחשאי את האיש שחטף אותה, יו "סר" אוונס, ומחזיקה אותו כלוא במרתף שלה כבר שבעה חודשים. גבי משתמשת בידע של סר כחוטף ופושע כדי לעזור לה לפתור כמה מקרים.

## דמויות

### ראשיות

* שאנולה המפטון בתור גבריאל "גבי" מוסלי, קורבן חטיפה לשעבר המנהלת חברה לניהול משברים בשם Mosley & Associates שמתמחה באיתור אנשים שנחטפו. היא מסתמכת בסתר על התובנות של החוטף שלה, "סר", כדי להיכנס למוחם של חוטפים ולהבין את הדפוסים שלהם. היא הייתה אסירה של "סר" במשך שנה אחת ושמונה ימים לפני שהיא ברחה עם לייסי.
* מארק-פול גוסלאר בתפקיד יו "סר" אוונס, מניפולטור פושע ואינטליגנטי ביותר שחטף את גבי כנערה וניסה לאלץ אותה לחיות כ"בתו". הוא נעלם לאחר בריחתם של גבי ולייסי, ומשתמע שהיו לו קורבנות נוספים. כעת הוא מתגורר בתא מתחת לביתה של גבי, ומכפר על פשעיו על ידי סיוע למאמצי החקירה שלה.
* קלי ויליאמס בתפקיד מרגרט ריד, החוקרת הראשית של גבי. יש לה חשיבה מצוינת כמו שרלוק הולמס. בנה ג'יימי נחטף מתחנת אוטובוס 13 שנים לפני כן, והיא מבלה את רוב הלילות בתחנת האוטובוס בניסיון למצוא את בנה או עדות לחטיפתו. יש לה עוד שתי בנות אשר איבדה את המשמורת עליהן לפני 10 שנים, כשלא יכלה להפסיק לחפש את ג'יימי.
* ברט דלטון בתור מארק טרנט, בלש נעדרים וקשר המשטרה של גבי. הוא וגבי גם ניהלו מערכת יחסים רומנטית קצרה לפני שהוא היה איש הקשר שלה.
* גבריאל וולש בתור לייסי קווין, סטודנטית למשפטים שעובדת במשרד של גבי ומספקת סיוע משפטי. היא וגבי שתיהן נחטפו על ידי סר כשהיו ילדות וחולקות קשר הדוק. סר חטף את לייסי (בלה) כדי לספק לגבי בת לוויה מספר ימים לפני שהן ברחו ממנו.
* ארלן אסקרפטה בתור זיק ואלאס, מומחה טכנולוגי שניסיון העבר שלו כחטוף בילדותו יצר אצלו אגורפוביה. הוא מספק מידע לגבי טכניקות מעקב ופריצה. הוא מקורב למשפחתו בעלת הדם הכחול למרות שמצבו אינו מאפשר לו לצאת מביתו.
* קארן אוברוי בתור דאן רנה, קורבן חטיפה שפועל כעת כמומחה האבטחה של האגודה וכאוכף בעת הצורך. הוא גר עם בעלו, שהוא איש מקצוע בתחום בריאות הנפש. הוא מתואר על ידי לייסי כג'י איי ג'ו מרוחק רגשית.

## סקירת הסדרה

## רייטינג
נכון ל-11 באוקטובר 2023, הקרנת הבכורה של הסדרה נצפתה על ידי 10.5 מיליון צופים בכל הפלטפורמות וזכתה לדירוג של 1.9 בדמוגרפיה 18–49 מפתח מבוגרים. בתוך שישה ימים מהשחרור, "מצאתי" הפכה להשקת הסדרה המצליחה ביותר של NBC ב-Peacock.

## פרסים ומועמדויות

## קישורים חיצוניים

* 
* 
## הערות שוליים

קטגוריה:האחים וורנר: סדרות טלוויזיה
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה על נעדרים
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2023
שירות המודיעין הדני

**שירות הביון הדני** (בדנית: **Forsvarets Efterretningstjeneste***)* היא סוכנות ביון החוץ של דנמרק.

## היסטוריה
שירות הביון הדני הוקם ב-1 באוקטובר 1950 לאחר מלחמת העולם השנייה. בתקופת המלחמה הקרה נטתה דנמרק לצדה של ארצות הברית. כתוצאה מכך פעל שירות הביון הדני לסיכול פעילות קומוניסטית ותמיכה בפעילותה. שיתוף הפעולה של שירות הביון הדני עם ארצות הברית המשיך להתפתח עם השנים כאשר בשיאו פורסם כי השירות סייע לסוכנות לביטחון לאומי של ארצות הברית לצותת מספר מנהיגים ופקידי ממשל במספר מדינות האיחוד האירופי ביניהם גרמניה, שוודיה, צרפת ונוורגיה.

באוקטובר 2018, פורסם כי באמצעות מידע מודיעיני שנמסר על ידי המוסד, שירות הביון הדני סיכל פיגוע טרור שתוכנן על ידי שירותי המודיעין האירניים אשר ניסו להתנקש בחייו של מנהיג הסניף המקומי של הארגון הערבי לשחרור אהוואז ארגון אופוזיציה איראני.

## משימה
השירות אמון על איסוף, הפצה, וניתוח מידע הנחוץ לביטחון הלאומי של דנמרק או של כוחותיה הפרוסים במשימות ברחבי העולם. בעוד ששירות הביון והביטחון של דנמרק מתמקד בסיכול טרור, מלחמה בקיצוניות, וסיכול ריגול זר. השירות אחראי על פעילות מודיעינית הכוללת איסוף מידע בעל עניין מדיני, פיננסי, מדעי וצבאי לדנמרק, וסיכול פגיעה בכוחות ההגנה של דנמרק ברחבי העולם.

## פיקוח ואחריות
שר ההגנה הוא האחראי על השירות. בנוסף, תפקידי הפיקוח על השירות מתבצעים על ידי ארבעה גופים:
* ועדת הביקורת הממשלתית (בדנית: Rigsrevisionen)
* ועדת הפיקוח של שירותי המודיעין (בדנית: Tilsynet med Efterretningstjenesterne)
* ועדת הפיקוח הפרלמנטרית של הפולקטינג.
* סוכנות הביקורת הלאומית הדנית (בדנית: Rigsrevisionen)

## קישורים חיצוניים
* 

## הערות שוליים

קטגוריה:דנמרק: צבא וביטחון
קטגוריה:ארגוני ביון
אה"מ ספיטפייר (1912)

**אה"מ ספיטפייר** הייתה משחתת מסדרת אקסטה של הצי המלכותי. ספיטפייר השתתפה בקרב יוטלנד ב-1916.

## תכנון ובנייה
המשחתות מסדרת אקסטה היו גדולות וחזקות יותר מהמשחתות מסדרת אקורן שהוזמנו במסגרת התוכנית של השנה הקודמת. נדרשה מהירות גבוהה יותר כדי להתאים למשחתות מהירות גדולות שנבנו עבור ציים זרים, בעוד שמאידך נדרש רדיוס פעולה גדול יותר. המשחתות שנבנו לפי התכנון הסטנדרטי של אדמירליות היו באורך כולל של  ואורך בין הניצבים של , עם רוחב של  ושוקע של . הדחק האוניות היה  רגיל ו- במעמס מלא. ארבעה דוודי Yarrow הזינו קיטור להנעה ישירה של טורבינות הקיטור של פארסונס בדירוג של 24,500 כוחות סוס (18,300 קילוואט) והניעו שני צילינדרים. זה העניק לאוניות מהירות של 29 קשרים (54 קמ"ש). באוניות הותקנו שלוש ארובות. טווח השיוט של האוניות היה 1,540 מיילים ימיים (2,850 ק"מ) במהירות 15 קשרים (28 קמ"ש).

חימוש האוניות כלל שלושה תותחי  מותקנים על קו מרכז הספינה, עם אחד קדימה ושניים מאחור, עם 120 פגזים שנישאו לכל תותח, יחד עם שני צינורות טורפדו . שני טורפדות לטעינה מחדש נישאו על האוניות. באוניות היו צוות של 73 קצינים ומלחים.

האונייה הושקה ב-23 בדצמבר 1912 במספנת Wallsend של Swan, Hunter & Wigham Richardson והצטרפה לשייטת המשחתות הרביעית.

## שירות במהלך מלחמת העולם הראשונה
מתחילת מלחמת העולם הראשונה, ספיטפייר והשייטת שלה צורפו לצי הגדול.

### קרב יוטלנד
בין הקרבות הקטנים שאירעו בלילה שבין 31 במאי – 1 ביוני 1916 במהלך קרב יוטלנד, הייתה אחת בין ספיטפייר לאוניית המערכה הגרמנית נסאו. ספיטפייר התחמקה מניסיון של נסאו לנגוח אותה, אך לא הצליחה להתרחק מהר מספיק, ושתי האוניות התנגשו. נסאו ירתה בתותחי ה-11 אינץ' קדימה לעבר המשחתת, אבל הם לא הצליחו להנמיך מספיק בשביל שנסאו תצליח לפגוע בה. למרות זאת, הפיצוץ מהתותחים הרס את הגשר של ספיטפייר. בשלב זה, ספיטפייר הצליחה להתנתק מנסאו, ולקחה איתה חלק באורך 20 רגל (6 מטר) של ציפוי הצד של נסאו. ההתנגשות השביתה את אחד מתותחי ה-5.9 אינץ' שלה, והותירה 11.5 רגל (3.5 מטר) שקע מעל קו המים. שתי האוניות שרדו כדי לחזור לנמל. 

### סיוע לספינת בית החולים Rhodesia
ספיטפייר סייעה בחילוץ ניצולים מספינת בית החולים/ספינת הפינוי *Rhodesia* (לשעבר אוניית ה-Union Castle Galway Castle) שטורפדה במרחק של 160 מייל מפאסטנט על ידי הצוללת הגרמנית U-82 ב-12 בספטמבר 1918.

## אחריתה
ספיטפייר נמכרה ל-Thos. W. Ward גורטי ספינות לגריטה ב-9 במאי 1921.

## הערות שוליים

קטגוריה:אוניות מלחמה בריטיות במלחמת העולם הראשונה
קטגוריה:משחתות בצי המלכותי הבריטי
איקינג

**איקינג** (בגרמנית: **Icking**) היא עיירה במחוז באד טולץ-וולפראטסהאוזן בבוואריה, גרמניה.

## היסטוריה
בשנת 1818 הפכה איקינג לקהילה פוליטית אוטונומית בעקבות הרפורמה המנהלית של בוואריה.

## גֵאוֹגרַפיָה
### עיירות משנה
* אטנהאוזן
* דורפן
* הולצן
* מבאס
* אירשהאוזן
* מיילנברג
* אובר אלפי
* שוצנריד
* שלדרלו
* ספאצנלו
* ואדלהאוזן
* Walchstadt

## מוסדות חינוך
הגימנסיה של ריינר-מריה-רילקה איקינג נוסדה בשנת 1921 ביוזמת הורים מהעיירה. ב-23 באוגוסט 1960 נחתם חוזה שהפך אותו למוסד ציבורי. בית הספר כולל שלושה מסלולים חינוכיים, מדעי הרוח, מדעים ושפות מודרניות. בבית הספר יש כ-900 תלמידים.

## פנאי
בעיירה יש מתחמים של כדורעף חופים, קפיצת סקי (לא בשימוש), מגרשי טניס, מגרש כדורגל ואולמות כושר בבית הספר היסודי ובגימנסיה.

## תושבים מפורסמים
* ברנהרד באטרסאק, צייר
* קרל וילהלם דיפנבאך, צייר
* דייוויד הרברט לורנס, סופר, במקור מאנגליה
* גולו מאן, סופר ופילוסוף.
* אריך פון מאנשטיין, גנרלפלדמרשל
* ליאו גייר פון שוופנבורג, איש צבא

## קישורים חיצוניים
* 

* אתר אינטרנט

קטגוריה:גרמניה: יישובים
אבל קוז'ניובסקי

**אבל קוז'ניובסקי** (באנגלית: **Abel Korzeniowski**; נולד ב-18 ביולי 1972) הוא מלחין פולני של סרטי קולנוע ותיאטראות.

## חיים וקריירה
קוז'ניובסקי נולד בקרקוב. היה לו קשר עם מוזיקה מילדותו המוקדמת: אמו ברברה מנגנת בצ'לו ושני אחיו אנטוני ואנדז'יי הם מוזיקאים. הוא סיים את לימודיו באקדמיה למוזיקה בקרקוב במגמת צ'לו ומלחין בהנחיית קשישטוף פנדרצקי. הוא זכה לשבחים כמלחין מוזיקה לסרטים ולהצגות תיאטרון וקיבל את פרס לודוויק (*Nagroda Ludwika*) ב-2009.

קוז'ניובסקי הלחין מספר סרטים פולניים כדוגמת: "החיה הגדולה", "מזג האוויר של מחר" ו"מלאך בקרקוב" וכן הפקות הוליוודיות: "הקרב על הכוכב", "חצי החיים של טימותי ברזין", "מדגדגים את ליאו", "סינגל מן" ו"וואליס ואדוארד". על האחרון מביניהם, זכה להצלחה כאשר זכה שיר הנושא מהסרט בפרס גלובוס הזהב בקטגוריית "השיר המקורי הטוב ביותר".

הוא זכה בפרס אגודת מבקרי הקולנוע של סן דייגו בשנת 2009 בקטגוריית "המוזיקה הטובה ביותר" בסרט "סינגל מן" והיה מועמד לפרס גלובוס הזהב בשנת 2009 בקטגוריית "הפסקול הטוב ביותר" עבור אותו סרט. ב-2012, הוא היה מועמד לפרס בקטגוריית "הפסקול הטוב ביותר" במסגרת הסרט "וואליס ואדוארד", בטקס פרסי גלובוס הזהב ה-69.

ב-2012 עיבד קוז'ניובסקי את אלבומה של פטרישיה קאס, *Kaas Chante Piaf*, שהוקלט כמחווה לאדית פיאף. בשנת 2018 הלחין את הפסקול המלא עבור סרט האימה האמריקאי שובר הקופות "הנזירה". הפסקול הופץ בשם *[[The Nun (פסקול)|The Nun]]* ב-31 באוגוסט באותה השנה, בהוצאת חברת התקליטים ווטר-טאוור מיוזיק.

## יצירות
להלן לקט מהיצירות עליהן עבד קוז'ניובסקי במרוצת השנים:
* 2004: "מטרופוליס" (פסקול חדש)
* 2007: "הקרב על הכוכב"
* 2009: "סינגל מן"
* 2012: "וואליס ואדוארד"
* 2014–2016: "פני דרדפול"
* 2016: "יצורים ליליים"
* 2018: "הנזירה"
* 2020: "השליח האנגלי"
* 2022: "סיפורו של אמט טיל"
* 2022: "אמילי"
* 2024: "הם רואים הכל"

## קישורים חיצוניים
* 

## הערות שוליים

קטגוריה:מלחינים פולנים
קטגוריה:מלחיני קולנוע פולנים
קטגוריה:פולנים שנולדו ב-1972
שאול שרים

הרב **שאול (שחוד) שרים** (כ"ד בכסלו ה'תרע"ה, 12 בדצמבר 1914 – כ"ב בתמוז תשנ"ט, 6 ביולי 1999) היה רבה הראשי של ביירות ורב קהילת יוצאי חלב בסאו פאולו.

## ביוגרפיה
נולד בעיר חלב שבסוריה, בכ"ד בכסלו ה'תרע"ה, לאביו משה שרם. אביו נפטר בהיותו נער.

שרים למד תורה אצל הרב משה טוויל בבית המדרש "בית נשיא" שבעיר.

שרים שימש כמורה בתלמוד התורה של בית הכנסת ג'מילה שבעיר. לאחר מכן נסע לביירות, שם שימש כרב ראשי במשך 18 שנים. לאחר סיום תפקידו הוא נסע לברזיל, שם שימש כרב הקהילה של יהודי חלב בעיר סאו פאולו.

שרים נפטר בכ"ב בתמוז ה'תשנ"ט בסאו פאולו.

## הערות שוליים

קטגוריה:נפטרים ב-1999
קטגוריה:ילידי 1914
קטגוריה:רבנים אורתודוקסים
קטגוריה:ביירות: רבנים
קטגוריה:רבנים ברזילאים
קטגוריה:רבני ארם צובא
קטגוריה:רבנים לבנונים
ים סייליש

**ים סייליש** (באנגלית: **Salish Sea**) הוא ים שולי של האוקיינוס השקט השוכן לחופי הפרובינציה הקנדית קולומביה הבריטית ומדינת וושינגטון בארצות הברית. הים כולל את מצר ג'ורג'יה, מצר חואן דה פוקה, מפרץ פיוג'יט, ומערכת של ערוצים וגופי מים.

הים מתמשך מאיי דיסקברי בצפון מצר ג'ורג'יה עד לחצי האי באד בקצהו הדרומי של מפרץ פיוג'יט. הים מופרד חלקית מהאוקיינוס השקט על ידי האי ונקובר וחצי האי אולימפיק.

לחופי הים שוכן המגלופוליס הפסיפיק נורת' וסט הנמשך ממטרופולין ונקובר בצפון למטרופולין סיאטל בדרום. ערים אחרות על חופו של ים סייליש כוללות את בלינגהאם, פורט אנג'לס וויקטוריה. נכון לשנת 2021, מתגוררים באזור 8.76 מיליון איש.

## אטימולוגיה
השימוש המוכר הראשון במונח "ים סייליש" היה בשנת 1988 כאשר ברט וובר, פרופסור אמריטוס לגאוגרפיה ומדעי החברה במכללת האקסלי לאיכות הסביבה באוניברסיטת ווסטרן וושינגטון בבלינגהאם, וושינגטון, בחר את השם למימי מצר ג'ורג'יה, מצר פיוג'ט ומצר חואן דה פוקה. מטרתו הייתה לעורר מודעות לגבי הצורך בטיפול במים ובמערכות האקולוגיות של האזור. מאמציו של ובר מוכרים רשמית על ידי קנדה וארצות הברית.

## גאוגרפיה
[שמאל|ממוזער|אור השמש משתקף בים סייליש כפי שנראה מ[תחנת החלל הבין-לאומית ב-11 באפריל 2020]]
ממוזער| ים סייליש עם חצי האי אולימפיק ברקע
אורכו של ים סייליש הוא בערך  ויש לו שטח פנים של כ-. עומקו הממוצע של הים הוא  והוא מגיע לעומק מרבי של  ב-Jervis Inlet.

## הידרולוגיה
אגן הניקוז של ים סייליש (לא כולל אגן הניקוז של נהר פרייזר העליון) כולל שטח של כ-, יותר מפי שישה משטח הפנים של הים עצמו. נהרות עיקריים שנשפכים לים כוללים את נהר פרייזר, נהר ניסקוואלי, נהר נוקסאק, נהר פויאלופ, נהר סקגיט, נהר סנוהומיש ונהר סקוואמיש.

ים סייליש מכיל יותר מ-400 איים, שאת רובם ניתן לשייך לאחת משלוש קבוצות איים: איי דיסקברי, איי המפרץ ואיי סן חואן.

האי וידבי בוושינגטון הוא האי הגדול והמאוכלס ביותר בים זה, עם שטח כולל של  ואוכלוסייה מוערכת של 69,480 תושבים (נכון לשנת 2010). האי ביינברידג', גם הוא בוושינגטון, הוא האי הצפוף ביותר בים סייליש עם צפיפות של 354 תושבים לקילומטר רבוע (נכון לשנת 2019). האי הגדול ביותר בצד הקנדי הוא האי טקסדה ששטחו הוא כ-300.45 קילומטר רבוע (116.00 מ"ר), אך אוכלוסייתו מונה 1000–2000 איש. אי נוסף הוא פנדר.

## בעלי חיים בים
[שמאל|ממוזער| [קטלן|אורקה בתעלת הוד]]
ים סייליש מהווה בית ל-253 מיני דגים המשתייכים ל-78 משפחות ו-31 סדרות. מינים אלו כוללים מיקסיניד אחד, שני פטרומיזונטידים, 18 דגי סחוס, שני סחוס-גרמיים ו-230 כליל-גרמיים.

בנוסף, בים נמצאים 37 מיני יונקים ימיים, הבולטים שבהם הם אריות ים שטלר, לווייתנים גדולי-סנפיר ולווייתני קטלן (אורקה).

בתוך מצר חואן דה פוקה ישנן דווחים רבים יותר ויותר על תצפיות בלוטרות ים.

### שוניות ספוג
המים העשירים במינרלים של ים סייליש הם בית גידול אידיאלי להיווצרות שוניות ספוג זכוכית. בעבר האמינו ששוניות אלו נכחדו במהלך תקופת הקרטיקון או מעט לאחריה, עד שב-1987 נתגלה אוסף גדול של שוניות מול חוף קולומביה הבריטית בשל חשיבותן המדעית והאקולוגית, כל שוניות הספוג המוכרות בים סייליש מוגנות מפני פעילויות דיג במגע תחתית.

## קישורים חיצוניים

* מפה המתארת את גבולות ים סייליש והטופוגרפיה הסובבת אותו

## הערות שוליים

סייליש
סייליש
*